Laura Gómez-Lacueva

**Laura Gómez-Lacueva**, nada en Zaragoza o 24 de febreiro de 1975 e finada no mesmo lugar o 30 de marzo de 2023, foi unha actriz española de teatro, cine e televisión. En TV formou parte do elenco de *La que se avecina* e de *El Pueblo*, así como do equipo do programa de humor *Oregón Televisión (TV)* de Aragón TV, onde interpretaba varios personaxes fixos populares, como a avoa da familia Gálvez, Adela ou E.T.

## Traxectoria 
Empezou a súa formación como actriz en 1994 na Escola Municipal de Teatro de Zaragoza, onde permaneceu durante tres anos. Completou os seus estudos entre Zaragoza, Madrid e París (Francia), con cursos de *commedia dell´arte*, danza, canto, clown, dramaturxia e cinematografía.

En 1998, creou a súa propia compañía de *clown*, *Muac Teatro*, canda Ana García. En 2011, formou unha nova compañía, Nueve de Nueve Teatro, xunto a Jorge Usón, Carmen Barrantes e Hernán Romero. Desde 2008, formaba parte do equipo do programa de humor *Oregón Televisión (TV)* de Aragón TV.

En televisión, interveu en series como *Aída* (2014), *La zona* (2017), *El último show* (2020) e *Cuéntame cómo pasó* (2021). Entre as súas últimas participacións en televisión, figuran as series *El pueblo*, á que se incorporou na terceira tempada; e *La que se avecina*, interpretando un dos once novos personaxes da décimo terceira tempada.

No cinema, participou en filmes como *De tu ventana a la mía* (2011) e *La novia* (2015), de Paula Ortiz, *Incierta gloria* (2017), de Agustí Villaronga e *El reino* (2018), de Rodrigo Sorogoyen. En 2020, tivo o seu primeiro papel protagonista na longametraxe *Historias lamentables*, de Javier Fesser, polo que recibiu o *Premio Yago* a "Non Nomeada", onde encarnaba a Tina, unha muller de pouca empatía e forte carácter proxectado no seu encontro con Ayoub, un africano sen papeis. Ese mesmo ano interpretou unha das monxas de *Las niñas*, película dirixida por Pilar Palomero gañadora de catro Premios Goya.

En abril de 2022, interveu no *Festival Lux In Tenebris*, no mosteiro de Uclés (Cuenca), onde interpretou textos baseados na liturxia dos oficios da Semana Santa pero cunha visión moderna.

Participou n*a* formación de La Extinta Poética, compañía nada tras a experiencia da obra teatral homónima do dramaturgo Eusebio Calonge, dirixida por *Paco de la Zaranda* para a compañía Nueve de Nueve. Promoveu creacións propias e actuou en máis de vinte montaxes teatrais con: *Hola Clavel producciones*, *El Gato negro*, *Teatro del Temple*, *Los McClown*, *Teatro de la Ribera*, *Tranvía Teatro*, *Ciudad Interior*, *Luna de Arena* e *Teatro del Alba*.

Faleceu o 30 de marzo de 2023 aos 48 anos tras unha longa loita contra o cancro.

## Filmografía 
### Cine 
:

### Televisión 
:

## Teatro 
:

## Premios e recoñecementos 
;Premios Simón

;Certame de Curtametraxes de Bujaraloz

; Festival de Cine de Zaragoza

; Girona Film Festival

; Festival Ibérico de Cine - Premios AISGE

; Festival de Cine de Comedia de Tarazona e o Moncayo ‘Paco Martínez Soria’

; Premios Yago

En 2018, Gómez-Lacueva recibiu o premio Augusto de Apoio ao Audiovisual Aragonés na XXIII edición do Festival de Cine de Zaragoza. En 2021, foi galardoada co Premio Yago a Non Nomeada polo seu traballo en *Historias lamentables*, de Javier Fesser, e co Premio Talento Aragonés no XVIII edición do Festival de Cine de Comedia de Tarazona e o Moncayo *Paco Martínez Soria*. Ao ano seguinte, en 2022, recibiu o premio Villa de la Almunia da XXVI edición do FESCILA, e pola curtametraxe *Parresia*, de Ignacio Lasierra, o premio a Mellor Actriz na XI edición dos Premios Simón do cine aragonés e no Festival de Fuentes de Ebro.  Tamén en 2022, pola curta *Plastic Killer*, de José Pozo, obtivo o premio a Mellor Actriz na XIX edición do Festival de Cine de Comedia de Tarazona e o Moncayo, así como o premio AISGE á Mellor Interpretación Feminina por devandito papel no Festival Ibérico de Cine. En 2022 foi nomeada Dama de Honra na XVII edición das Alfonsadas de Calatayud.

## Notas 
## Véxase tamén 
### Ligazóns externas 
* 
*Laura Gómez-Lacueva en YouTube.
*Entrevista (8 de enero de 2021) en *Aragón Televisión* en YouTube.
*Entrevista (26 de abril de 2020) en *Secuenciadas* en YouTube.
*Entrevista en *Elpatiodemicasa* en YouTube.